Il-Kummissjoni tqis is-sejbiet ta' tliet evalwazzjonijiet, f'konformità mal-proposta tagħha li ssaħħaħ u tespandi l-Fond Ewropew għall-Investimenti Strateġiċi (FEIS), il-qalba tal-Pjan ta' Investiment għall-Ewropa. Il-Pjan ta' Investiment għall-Ewropa diġà nstab utli biex iħeġġeġ żieda sostanzjali ta' investiment fost L-istati Membri kollha. Minħabba r-riżultati konkreti miksuba mindu l-Kummissjoni nediet il-Pjan ta' Investiment sentejn ilu, fl-indirizz tiegħu tal-Istat tal-Unjoni tal-14 ta' Settembru, il-President Jean-Claude Juncker ippreżenta proposta għat-tisħiħ tal-FEIS biex jiġi xprunat iktar l-investiment. Wara dik il-proposta segwew tliet evalwazzjonijiet, inkluża evalwazzjoni indipendenti li kienet prevista meta twaqqaf il-FEIS. Is-sejbiet tagħhom ġew mqassra fil-Komunikazzjoni tal-lum tal-Kummissjoni u dawn se jgħinu biex isaħħu d-dibattitu leġiżlattiv dwar il-proposta tal-Kummissjoni mal-Parlament Ewropew u l-Istati Membri. L-Istati Membri impenjaw rwieħhom f'summit ta' 27 fi Bratislava fil-15 ta' Settembru kif ukoll fil-Kunsill Ewropew ta' Ottubru biex jablu dwar il-pożizzjoni ta' negozjar fir-rigward tal-proposta tal-Kummissjoni fil-laqgħa tal-Ecofin tas- 6 ta' Diċembru, filwaqt li jqisu l-evalwazzjoni indipendenti. Il-Kummissjoni ppubblikat ir-rapport tagħha fl-14 ta' Settembru. Il-Bank Ewropew tal-Investiment - is-sieħeb strateġiku tal-Kummissjoni fil-Pjan ta' Investiment - ippreżenta l-evalwazzjoni tiegħu dwarhttp://www.eib.org/infocentre/publications/all/evaluation-of-the-functioning-of-the-efsi.htm il-5 ta' Ottubru. Finalment, il-kumpanija globali ta' kontabbiltà EY ippubblikat evalwazzjoni independenti esterna fl-14 ta' Novembru. It-tliet rapporti sabu li l-FEIS diġà żied l-aċċess għall-iffinanzjar kif ukoll għall-kapital privat mobilizzat, u identifika oqsma fejn jista' jittejjeb il-Pjan ta' Investiment. Il-President Jean-Claude Juncker qal: “Il-Pjan ta' Investiment huwa l-politika ewlenija tagħna. Dan diġà wera li ħadem biex itejjeb l-ambjent tal-investiment Ewropew. Aħna smajna u tgħallimna mill-esperjenzi tal-bidu. Ir-reazzjoni li rċevejna taqbel mal-proposta tagħna biex nirfinaw, nespandu u nsaħħu l-Pjan.” Il-Viċi President Jyrki Katainen, responsabbli għall-Impjiegi, it-Tkabbir, l-Investiment u l-Kompetittività, stqarr: “Il-Pjan ta' Investiment qed jagħti riżultati konkreti u qed jgħin lil individwi u kumpaniji fl-Ewropa kollha. Il-kumpaniji jistgħu jespandu l-attivitajiet tagħhom, jimpjegaw impjegati ġodda u jinvestu f'iktar riċerka u żvilupp. Il-proġetti li l-BEI approva taħt li-FEIS jimmobilizzaw EUR 154 biljun f'investimenti totali fost is-27 Stat Membru u jsostnu kważi 380,000 SME. Aħna nħeġġu lill-Istati Membri u lill-Parlament Ewropew biex jadottaw il-proposta FEIS 2.0 tagħna mingħajr dewmien biex jgħinuna nsostnu l-investiment sostenibbli sabiex inreġġgħu lura lill-Ewropej fl-impieg u nixprunaw it-tkabbir tal-UE.” Is-sejbiet fit-tliet evalwazzjonijiet ġew indirizzati fil-wisa' fil-proposta tal-Kumissjoni biex jiġu rduppjati d-durata u l-kapaċità tal-FEIS bl-estensjoni, fl-ewwel pass tiegħu, tad-durata tiegħu sal-aħħar tas-sena 2020 u biex tiżdied il-mira tal-investiment totali minn EUR 315 biljun għal mill-inqas nofs triljun euro. Il-proposta diġà tiffoka aktar fuq il-kontributi u l-addizzjonalità tas-settur privat kif ukoll fuq it-titjib tat-trasparenza fl-għażla tal-proġetti. It-tliet evalwazzjonijiet kollha jenfasizzaw il-potenzjal għoli fl-iżvilupp ta' modi ġodda ta' kooperazzjoni bejn il-FEIS u sorsi oħra ta' finanzjar tal-UE. Dawn jenfasizzaw ukoll il-bżonn biex tiġi mmonitorjata l-kompetizzjoni possibbli bejn xi wħud minn dawk il-fondi mal-FEIS. Il-proposta tal-Kummissjoni tenfasizza wkoll il-benefiċċji potenzjali li joħorġu mill-kombinament tal-FEIS ma' fondi oħra tal-UE u mill-kofinanzjar tal-Banek Promozzjonali Nazzjonali (NPB) billi dawn huma mezzi kruċjali għat-titjib tal-kopertura ġeografika tal-FEIS, partikolarment biex jgħinu jsaħħu l-FEIS f'reġjuni inqas żviluppati u ta' tranżitu. Fost oħrajn, is-sostenn għal dawk ir-reġjuni għalhekk qed jitkabbar b'referenza espliċita għal kwalunkwe industrija li normalment ma tkunx koperta fil-miri ġenerali tal-FEIS. Sabiex tinħoloq provvista kontinwa ta' proġetti u Pjattaformi ta' Investiment u biex jiżdied il-kombinament ta' fondi differenti tal-UE, il-proposta tinkludi wkoll titjib għaċ-Ċentru Ewropew ta' Konsulenza għall-Investimenti. Il-Kummissjoni ressqet ukoll inizjattivi biex tiffaċilita l-iffinanzjar tal-ekonomija reali. L-Istati Membri għandhom, per eżempju, jibbenefikaw minn gwida aktar ċara dwar ir-regoli ta' kontabbiltà pubbliċi, partikolarment fil-qasam tas-Sħubiji Pubbliċi-Privati (PPPs). F'Settembru, l-Eurostat u l-BEI ħarġu gwida għat-trattament tal-istatistika tal-PPPs. Sfond Minn Novembru 2014, il-Kummissjoni mmobbilizzat riżorsi finanzjarji sinifikanti tal-UE b'mod innovattiv li jimmassimizza l-impatt ta' fondi pubbliċi u jimmobbilizza investiment privat. L-investiment sostenibbli, b'mod partikolari f'kumpaniji infrastrutturali u kumpaniji żgħar u ta' daqs medju, kien fiċ-ċentru tal-azzjoni politika tal-Kummissjoni, b'mod partikolari permezz ta' użu aktar effiċjenti tar-riżorsi limitati tal-baġit tal-UE, akkumpanjati minn miżuri li jtejbu l-ambjent ġenerali tan-negozju. Il-Pjan ta' Investiment għall-Ewropa jikkonsisti fi tliet pilastri. L-assorbiment mis-suq kien partikolarment mgħaġġel fl-ambitu tat-tieqa għall-Intrapriżi Żgħar u Medji (SMEs), fejn il-FEIS qed jagħti riżultati aħjar milli mistenni. Sabiex tiġi żgurata d-disponibbiltà ta' finanzjament suffiċjenti biex ikompli jiġi pprovdut finanzjament lill-SMEs bl-appoġġ tal-FEIS, f'Lulju 2016 it-Tieqa għall-SMEs ġiet miżjuda b'EUR 500 miljun. Taħt it-tieni pilastru, fl-1 ta' Settembru 2015, ġie varat iċ-Ċentru Ewropew ta' Konsulenza għall-Investimenti. Il-promoturi ta' proġetti, l-awtoritajiet pubbliċi u l-kumpaniji privati jistgħu jirċievu sapport tekniku biex ikunu jistgħu jwettqu l-proġetti tagħhom u jippreparawhom għall-investiment. Huma jistgħu jirċievu pariri dwar sorsi ta' finanzjament sostenibbli, u jaċċedu firxa unika ta' għarfien tekniku u finanzjarju. Sabiex tipprovdi l-investituri b'iktar viżibilità ta' liema opportunitajiet ta' investiment jeżistu fl-UE, il-Kummissjoni ħolqot il-Portal Ewropew ta' Proġetti ta' Investiment, li beda jiffunzjona fl-1 ta' Ġunju 2016. Il-promoturi tal-proġetti jistgħu jittrażmettu l-proġetti tagħhom onlajn, fejn dawn ikunu mqabbla ma' opportunitajiet ta' investiment rilevanti - tip ta' servizz ta' tqabbil. Sabiex jitneħħew l-ostakli għall-investiment - it-tielet pilastru tal-Pjan ta' Investiment - il-Kummissjoni diġà pproponiet inizjattivi biex tgħin fl-appoġġ tal-investiment u tiffaċilita l-iffinanzjar tal-ekonomija reali, bħat-tnaqqis tal-ispejjeż kapitali għall-kumpaniji ta' assigurazzjoni u tar-riassigurazzjoni fir-rigward ta' investimenti ta' infrastruttura. L-Unjoni tal-Enerġija, l-Unjoni tas-Swieq Kapitali, is-Suq Uniku u l-Istrateġiji tas-Suq Uniku Diġitali, kif ukoll il-pakkett dwar l-Ekonomija Ċirkolari kollha fihom miżuri speċifiċi li se jneħħu l-ostakli konkreti u se jtejbu aktar l-ambjent għall-investiment, jekk jiġu implimentati bis-sħiħ. Fl-istess ħin, l-Istati Membri jridu jkomplu jimplimentaw ir-riformi meħtieġa biex ineħħu l-ostakli għall-investiment identifikati fil-kuntest tas-Semestru Ewropew f'oqsma bħall-insolvenza, l-akkwist pubbliku, is-sistemi ġudizzjarji u l-effiċjenza tar-regolamenti dwar l-amministrazzjoni pubblika jew is-settur speċifiku. Għal aktar tagħrif Il-Komunikazzjoni tad-29 Novembru "Investment Plan for Europe:(Il-Pjan ta' Investiment għall-Ewropa:) evaluations give evidence to support its reinforcement” (Il-valutazzjonijiet jagħtu evidenza biex isostnu t-tisħiħ tiegħu") Mistoqsijiet u Tweġibiet f' "Il-Pjan ta' Komunikazzjoni ta' Investiment għall-Ewropa: il-valutazzjonijiet jagħtu evidenza biex isostnu t-tisħiħ tiegħu" Factsheets about the Investment Plan, including EFSI results for each country and project examples Il-Komunikazzjoni tal-14 ta' Settembru "It-tisħiħ tal-Investimenti Ewropej għall-impjiegi u t-tkabbir: Lejn it-tieni fażi tal-Fond Ewropew għall-Investimenti Strateġiċi u pjan ġdid ta' Investiment Estern għall-Ewropa Mistoqsijiet u Tweġibiet fuq il-proposta għall-estesjoni tal-FEIS il-paġna tal-proġetti FEIS Il-websajt taċ-Ċentru ta' Konsulenza Il-websajt tal-Portal tal-Proġetti